stanford-oval/wikipedia huggingface dataset:
จิวหอง
ประวัติ

จิวหองเป็นชาวอำเภอหยางเซี่ยน (陽羨縣 หยางเซี่ยนเซี่ยน) เมืองง่อกุ๋น (吳郡 อู๋จฺวิ้น) ซึ่งปัจจุบันคือนครอี๋ซิง มณฑลเจียงซู จิวหองมีชื่อเสียงว่าเป็นผู้อ่านตำราเก่งและขยันศึกษาเล่าเรียนตั้งแต่วัยเยาว์ เมื่อจิวหองเข้าสู่วัยผู้ใหญ่ก็ได้รับการเสนอชื่อให้เป็นเซี่ยวเหลียน (ผู้ได้รับการเสนอชื่อเข้ารับราชการ) ให้เข้ารับราชการในที่ว่าเมืองง่อกุ๋นอันเป็นเมืองบ้านเกิด เวลานั้นมีคนผู้หนึ่งชื่อเผิง ชื่อ (彭式) รวบรวมผู้ติดตามในอำเภอเจียนต๋อง (錢唐縣 เฉียนถางเซี่ยน) และก่อตั้งเป็นกลุ่มโจรเป็นที่หวาดกลัวของราษฎร ซุนกวนขุนศึกผู้ปกครองดินแดนกังตั๋งในเวลานั้นจึงแต่งตั้งจิวหองเป็นปลัด (相 เซียง) ของอำเภอเจียนต๋องเพื่อจัดการกับเผิง ชื่อ ภายใน 10 วัน จิวหองก็กำจัดเผิง ชื่อและกลุ่มโจรได้สำเร็จ และได้เลื่อนขั้นขึ้นเป็นนายกองเขตตะวันตก (西部都尉 ซีปู้ตูเว่ย์) ในเมืองตันเอี๋ยง (丹楊郡 ตานหยางจฺวิ้น)
ในเดือนมกราคมหรือกุมภาพันธ์ ค.ศ. 226 มีคนผู้หนึ่งชื่อเผิง ฉี่ (彭綺) เริ่มก่อกบฏในเมืองกวนหยง (鄱陽郡 ผัวหยางจฺวิ้น) ซุนกวนแต่งตั้งจิวหองเป็นเจ้าเมือง (太守 ไท่โฉ่ว) ของเมืองกวนหยงและมอบหมายให้จิวหองและหู จง (胡綜) ไปปราบปรามกบฏ จิวหองและหู จงปราบกบฏได้สำเร็จและจับเป็นเผิง ฉี่ได่ส่งตัวเป็นนักโทษไปให้ซุนกวน จากความชอบในการปราบกบฏจิวหองจึงได้รับการเลื่อนขั้นเป็นนายกองผู้กระจ่างเที่ยงธรรม (昭義校尉 เจาอี้เซี่ยวเว่ย์)
ในปี ค.ศ. 228 จิวหองกลายเป็นบุคคลสำคัญในยุทธการที่เซ็กเต๋งระหว่างง่อก๊กและวุยก๊กที่เป็นรัฐอริ จิวหองแสร้งทำเป็นยอมสวามิภักดิ์และแปรพักตร์ไปเข้าด้วยโจฮิวแม่ทัพของวุยก๊ก โจฮิวหลงกลจิวหองและนำกองกำลัง 100,000 นายเข้าโจมตีอำเภออ้วนเสีย (皖縣 หว่านเซี่ยน; ปัจจุบันคืออำเภอเฉียนชาน มณฑลอานฮุย) ระหว่างทางทัพง่อก๊กที่นำโดยลกซุนและจิวหองได้ซุ่มกำลังเข้าโจมตีทัพโจฮิวจนแตกพ่ายยับเยิน ทัพโจฮิวเสียทหารไปหลายพันนาย จากความชอบของจิวหองในยุทธการ ซุนกวนจึงเลื่อนขั้นให้จิวหองเป็นขุนพลรอง (裨將軍 ผีเจียงจฺวิน) และพระราชทานบรรดาศักดิ์ระดับกวนไล่เหา (關內侯 กวานเน่ย์โหว) ให้จิวหอง
เมื่อกลุ่มโจรที่นำโดยต่ง ซื่อ (董嗣) บุกโจมตีเมืองอิเจี๋ยง (豫章 ยฺวี่จาง) และหลินชฺวาน (臨川) งอซัน (吾粲 อู๋ ช่าน) และต๋องจู (唐咨 ถาง จือ) นำกองกำลัง 3,000 นายเข้าโจมตีแต่ไม่สามารถตีฐานที่มั่นของกลุ่มโจรให้แตกได้ จิวหองจึงวางแผนส่งสายลับไปลอบสังหารต่ง ซื่อ หลังจากนั้นน้องชายของต่ง ชื่อก็นำโจรคนอื่นมายอมจำนนต่อทัพง่อก๊กอย่างเต็มใจ
จิวหองรับราชการเป็นเจ้าเมืองกวนหยงเป็นเวลาประมาณ 13 ปีจนกระทั่งเสียชีวิต (อาจเป็นต้นปี ค.ศ. 239) ตลอดเวลาที่ดำรงตำแหน่งเจ้าเมืองกวนหยง จิวหองปกครองอย่างซื่อสัตย์ยุติธรรม โจว ชู่ (周處) บุตรชายของจิวหองกลายเป็นขุนพลที่มีชื่อเสียงในยุคราชวงศ์จิ้น
ดูเพิ่ม

รายชื่อบุคคลในยุคสามก๊ก
ฉิน (นามสกุล)

นามสกุลจีน
| ฉิน (秦) |
| --- | --- |

ภาษา: จีน
ที่มา
ภาษา: ภาษาจีนเก่า
คำ/ชื่อ: รัฐฉิน
ชื่ออื่น ๆ
Derivative(s): Chin
ฉิน (จีน: 秦; พินอิน: Qín; [tɕʰǐn]) เป็นนามสกุลจีน นามสกุลฉินถอดเสียงว่า Qin ในระบบถอดเสียงฮั่นยฺหวี่พินอินของภาษาจีนกลางซึ่งเป็นภาษาที่ใช้โดยทั่วไปในประเทศจีน การถอดเสียงแบบอื่น ๆ ของนามสกุลนี้ ได้แก่ Chin และ Jin ในภาษาจีนกลาง,  Ceon และ Cheun ในภาษากลางตุ้ง, และ Tần ในภาษาเวียดนาม ผู้คนที่ใช้นามสกุลฉินมักพบได้ทั่วไปในมณฑลเหอหนาน มณฑลฉ่านซี มณฑลชานตง มณฑลเสฉวน มณฑลหูเป่ย์ และมณฑลเหอเป่ย์ เป็นนามสกุลลำดับที่ 18 ในกวีนิพนธ์นามสกุลร้อยตระกูล
บุคคลที่มีชื่อเสียงที่มีนามสกุลฉิน

ฉิน ไค (秦開) ขุนพลของรัฐเยียน
ฉิน อู่หยาง (秦舞陽; เสียชีวิต 227 ก่อนคริสตกาล) หลานชายของฉิน ไค ร่วมกับกับจิง เคอในการพยายามลอบพระชนม์จิ๋นซีฮ่องเต้เมื่อ 227 ปีก่อนคริสตกาล
ฉิน เจีย (秦嘉) กวีในยุคราชวงศ์ฮั่นตะวันออก
จีนล่ง หรือฉิน หล่าง (秦朗) ขุนพลของรัฐวุยก๊กในยุคสามก๊ก
ฉิน ฉฺยง (秦瓊; เสียชีวิต ค.ศ. 638) ขุนพลในยุคราชวงศ์ถัง
ฉิน จงเฉฺวียน (秦宗權; เสียชีวิต ค.ศ. 889) ขุนศึกในยุคราชวงศ์ถัง
ฉิน กวาน (秦觀; ค.ศ. 1049 – ป. 1100) นักเขียนและกวีในยุคราชวงศ์ซ่ง
ฉิน ฮุ่ย (秦檜; ค.ศ. 1090–1155) ขุนนางในยุคราชวงศ์ซ่งใต้
ฉิน จิ่วเฉา (秦九韶; ค.ศ. 1202–1261) นักคณิตศาสตร์ในยุคราชวงศ์ซ่งใต้
ฉิน เหลียงยฺวี่ (秦良玉; ค.ศ. 1574–1648) ขุนพลในยุคราชวงศ์หมิง
ฉิน รื่อกาง (秦日綱; ค.ศ. 1821–1856) ผู้นำกบฏไท่ผิง
ฉิน จีเหว่ย์ (秦基伟; ค.ศ. 1914–1997) นายพล
ของที่ระลึกเนื่องในโอกาสฉลองสิริราชสมบัติครบ 60 ปี

ของที่ระลึก เพื่อเป็นการเฉลิมฉลองสิริราชสมบัติครบ 60 ปี พุทธศักราช 2549 มีการจัดทำขึ้นมากมายโดยหน่วยงานต่าง ๆ ทั้งภาครัฐบาล และเอกชน ซึ่งในที่นี้จะรวบรวมรายละเอียดของที่ระลึกที่สำคัญดังนี้
สายรัดข้อมือ

สายรัดข้อมือสีเหลือง ด้านนอกมีข้อความ "เรา (รูปหัวใจ) พระเจ้าอยู่หัว" และ "LONG LIVE THE KING" ด้านในมีข้อความ "ฉลองสิริราชสมบัติครบ 60 ปี" และ "ทรงพระเจริญ" จัดทำขึ้นสองครั้งโดยคิง เพาเวอร์ โดยครั้งแรกจัดทำขึ้นจำนวน 1 ล้านเส้น แต่ละเส้นมีหมายเลขกำกับไม่เหมือนกัน บริจาคเส้นละ 100 บาทที่ธนาคารไทยพาณิชย์ ครั้งที่สองจัดทำจำนวน 10 ล้านเส้น ทุกเส้นหมายเลข 9 เหมือนกันหมด บริจาคเส้นละ 100 บาทเช่นกันแต่มาพร้อมบัตรถวายพระพร บริจาค ณ ที่ทำการไปรษณีย์ ธนาคารไทยพาณิชย์ ธนาคารทหารไทย เซเว่นอีเลฟเว่น และที่ร้านคิง เพาเวอร์ ดิวตี้ฟรี ชั้น 7 เซ็นทรัลเวิลด์ พลาซา ซึ่งรายได้ทั้งหมดนำทูลเกล้าถวายแด่พระบาทสมเด็จพระปรมินทรมหาภูมิพลอดุลยเดช
เสื้อยืดสีเหลือง

จัดทำขึ้นโดยหลายหน่วยงาน ปักตราสัญลักษณ์งานฉลองสิริราชสมบัติครบ 60 ปี พุทธศักราช 2549 บนหน้าอกด้านซ้ายของเสื้อ มีการรณรงค์ให้สวมในช่วงการเฉลิมฉลอง และทุกวันจันทร์ จนสิ้นสุดปี พ.ศ. 2549
แสตมป์

แสตมป์ จัดพิมพ์โดย บริษัท ไปรษณีย์ไทย จำกัด มีทั้งหมด 3 ชุด
แสตมป์ > ชุดที่หนึ่ง

แสตมป์ที่ระลึก งานฉลองสิริราชสมบัติครบ 60 ปี (ชุด 1) วันแรกจำหน่าย 5 พฤษภาคม พ.ศ. 2549 หนึ่งชุดมี 6 ดวง ราคาดวงละ 3 บาท (หนึ่งแผ่นมี 20 ดวง) พิมพ์ทั้งหมด 1 ล้านชุด ชีทที่ระลึก (แสตมป์ครบ 6 แบบในแผ่นเดียว) พิมพ์ 2 แสนชุด ซองวันแรกจำหน่าย 17,000 ชุด (ชุดละ 2 ซอง)
แสตมป์ > ชุดที่สอง

แสตมป์ที่ระลึก งานฉลองสิริราชสมบัติครบ 60 ปี (ชุด 2) หรือแสตมป์ทอง วันแรกจำหน่าย 9 มิถุนายน พ.ศ. 2549 หนึ่งชุดมีดวงเดียว (หนึ่งแผ่นมี 6 ดวง) ราคาดวงละ 100 บาท พิมพ์ทั้งหมด 1.2 ล้านชุด ซองวันแรกจำหน่าย 17,000 ซอง
แสตมป์ > ชุดที่สาม

แสตมป์ที่ระลึก งานฉลองสิริราชสมบัติครบ 60 ปี (ชุด 3) วันแรกจำหน่าย 5 ธันวาคม พ.ศ. 2549 หนึ่งชุดมี 6 ดวง ราคาดวงละ 5 บาท (หนึ่งแผ่นมี 20 ดวง) พิมพ์ 1.5 ล้านชุด มีชีทที่ระลึก (แสตมป์ครบ 6 แบบในแผ่นเดียว) 4 แสนชุด และซองวันแรกจำหน่าย 30,000 ชุด (ชุดละ 2 ซอง)
ธนบัตร

ระวังสับสนกับ ธนบัตร 60 บาท
ธนบัตรชนิดราคา 60 บาท โดยธนาคารแห่งประเทศไทย เริ่มเปิดรับแลกเมื่อวันที่ 9 มิถุนายน พ.ศ. 2549 พร้อมแผ่นพับ ในราคาฉบับละ 100 บาท ซึ่งส่วนต่างจำนวน 40 บาทต่อฉบับจะนำขึ้นทูลเกล้าฯ ถวายพระบาทสมเด็จพระปรมินทรมหาภูมิพลอดุลยเดช จัดพิมพ์ในส่วนแรกจำนวน 9,999,999 ฉบับ แต่ด้วยความนิยม จึงเปิดให้จองเพิ่มเติมอีกจำนวนหนึ่ง หมายเลขบนธนบัตร มีตั้งแต่ 9ธ0000001 จนถึง 9ธ9999999 ส่วนภาษาอังกฤษใช้รหัส 9K (หมวดเสริมที่ใส่แทนธนบัตรชำรุด และส่วนที่จองเพิ่ม ใช้รหัส 9S) ซึ่งตัวอักษร ธ แทนพระมหากษัตริย์ เช่นเดียวกับ K ซึ่งหมายถึง King ลักษณะด้านหน้าธนบัตรเป็นพระบรมสาทิสลักษณ์พระบาทสมเด็จพระปรมินทรมหาภูมิพลอดุลยเดช ฉลองพระองค์ครุยมหาจักรีบรมราชวงศ์ ประทับเหนือพระที่นั่งพุดตานกาญจนสิงหาสน์ ด้านหลัง เป็นพระบรมสาทิสลักษณ์พระบาทสมเด็จพระปรมินทรมหาภูมิพลอดุลยเดช ทรงปฏิบัติพระราชกรณียกิจที่สื่อถึงพระองค์และภาพเขื่อนขุนด่านปราการชล จังหวัดนครนายก นอกจากนี้ ธนบัตร ฉบับนี้มีลวดลายพิเศษคือ มีฟอยล์พิเศษมีพระบรมสาทิสลักษณ์ มีเลข 60 มีข้อความทรงพระเจริญ เต็มไปทั่ว ฟอยล์ แถบโลหะมีข้อความทรงพระเจริญ สามารถอ่านได้เมื่อยกส่องดูกับแสงสว่าง เมื่อนำธนบัตร ส่องกับแสง Black Light จะปรากฏอักษรพระปรมาภิไธย ภ.ป.ร บริเวณลายน้ำ
เหรียญ

สำหรับเหรียญที่กรมธนารักษ์จัดทำขึ้น มีทั้งเหรียญกษาปณ์ที่ระลึก เหรียญที่ระลึก และเหรียญที่ระลึกประดับแพรแถบ
เหรียญ > เหรียญกษาปณ์ที่ระลึก

เหรียญทองคำธรรมดา ราคาหน้าเหรียญ 12,000 บาท
เหรียญทองคำขัดเงาโฮโลแกรม ราคาหน้าเหรียญ 12,000 บาท ราคาจำหน่าย 16,000 บาท
เหรียญเงินธรรมดา ราคาหน้าเหรียญ 600 บาท
เหรียญเงินขัดเงาโฮโลแกรม ราคาหน้าเหรียญ 600 บาท ราคาจำหน่าย 1,500 บาท
เหรียญคิวโปรนิกเกิลธรรมดา ราคาหน้าเหรียญ 20 บาท
เหรียญคิวโปรนิกเกิลขัดเงา ราคาหน้าเหรียญ 20 บาท ราคาจำหน่าย 200 บาท
เหรียญโลหะสองสี ราคาหน้าเหรียญ 10 บาท
เหรียญ > เหรียญที่ระลึก

เหรียญที่ระลึกทองคำพ่นทรายธรรมดา ราคา 15,000 บาท
เหรียญเงินพ่นทรายธรรมดา ราคา 500 บาท
เหรียญทองแดงรมดำพ่นทราย ราคา 50 บาท
เหรียญ > เหรียญที่ระลึกประดับแพรแถบ

ตัวเหรียญเป็นเหรียญเงิน รูปไข่ มีชนิดบุรุษและสตรี ราคา 600 บาท มีน้ำหนัก 22 กรัม ขนาดเส้นผ่าศูนย์กลาง 30 มิลลิเมตร ผลิตจำนวน 136,000 เหรียญ
ด้านหน้า มีพระบรมรูปพระบาทสมเด็จพระปรมินทรมหาภูมิพลอดุลยเดช หันพระพักตร์ทางเบื้องขวา ทรงฉลองพระองค์เครื่องแบบเต็มยศจอมทัพ ฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ และสายสร้อยจุลจอมเกล้า ภายในวงขอบเหรียญมีข้อความว่า “พระบาทสมเด็จพระปรมินทรมหาภูมิพลอดุลยเดช รัชกาลที่ 9”
ด้านหลัง มีรูปตราสัญลักษณ์งานพระราชพิธีฉลองสิริราชสมบัติครบ 60 ปี ภายในวงขอบเหรียญเบื้องบนมีข้อความว่า “วันที่ 9 มิถุนายน พ.ศ. 2549"
เข็มที่ระลึกตราสัญลักษณ์งานฉลองสิริราชสมบัติครบ 60 ปี

เข็มที่ระลึกตราสัญลักษณ์งานฉลองสิริราชสมบัติครบ 60 ปี ได้จัดทำโดยสำนักงานปลัดสำนักนายกรัฐมนตรี โดยได้รับความร่วมมือจากกลุ่มอุตสาหกรรมอัญมณีและเครื่องประดับ ของสภาอุตสาหกรรมแห่งประเทศไทยเป็นผู้ผลิต ซึ่งได้ตั้งเป้าการผลิตไว้ 1.4 ล้านเข็ม และจัดจำหน่ายในราคาเข็มละ 260 บาท
รูปแบบของเข็มที่ระลึก จะมีขนาดสูงประมาณ 4 เซนติเมตร ด้านหน้าเป็นรูปตราสัญลักษณ์งานฉลองสิริราชสมบัติครบ 60 ปี ด้านหลังมีตราสำนักนายกรัฐมนตรีตอกไว้เป็นรหัสเพื่อป้องกันการปลอมแปลง และประดับด้วยคริสตัลของ "สวารอฟสกี้" ซึ่งนำเข้าจากประเทศออสเตรีย จำนวน 22 เม็ด ส่วนกล่องบรรจุ จะจัดทำด้วยหนังเทียมชนิดพิเศษสีน้ำเงิน ฝากล่องด้านหน้าจะเดินลายเส้นสีทองตราสัญลักษณ์งานฉลองสิริราชสมบัติครบ 60 ปี ด้านในมีตราสำนักนายกรัฐมนตรีและข้อความว่า “สำนักงานปลัดสำนักนายกรัฐมนตรี” รวมทั้งจัดทำริบบิ้นสำหรับเสียบความหมายของตราสัญลักษณ์งานฉลองสิริราชสมบัติครบ 60 ปี ติดกับฝากล่อง เพื่อป้องกันมิให้แผ่นความหมายเสียดสีกับตัวเข็มที่ระลึก โดยจัดพิมพ์ความหมายตราสัญลักษณ์ฯ เป็นภาษาไทยและภาษาอังกฤษบนแผ่นกระดาษขนาดเล็กเสียบไว้ เข็มที่ระลึกนี้สามารถสั่งจองได้ที่สำนักงานปลัดสำนักนายกรัฐมนตรีเพียงแห่งเดียว โดยไม่มีการวางจำหน่ายนอกสถานที่
ภาพที่ระลึก

จัดทำโดยภาครัฐและเอกชน ผลิตโดยบริษัท สยามแกลเลอรี่ จำกัด จำนวน 9,000,000 ภาพ จำหน่ายในรูปแบบกรอบวิทยาศาสตร์ กรอบไม้ และกรอบทอง ในวันที่ 10 มิถุนายน 2549 มีตั้งแต่พระบรมสาทิสลักษณ์พระบาทสมเด็จพระปรมินทรมหาภูมิพลอดุลยเดช สมเด็จพระนางเจ้าสิริกิติ์พระบรมราชินีนาถและพระบรมวงศานุวงศ์และภาพในงานฉลองสิริราชสมบัติครบ 60 ปี ตั้งแต่ 8 - 10 มิถุนายน 2549, ภาพพระประมุขแห่งประเทศ 25 ประเทศ, รวมทั้งภาพพระบรมฉายาลักษณ์ของทั้งสองพระองค์ และพระบรมวงศานุวงศ์ ฯลฯ ยกตัวอย่างเช่นพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดชรัชกาลที่9และพระราชินีทรงโบกพระหัตถ์ภาพพระองค์ทรงชุดทหารและอื่นๆอีกมากมาย
สายรัดข้อมือและบัตรถวายพระพร
ธนบัตร 60 บาท
แถบแพรย่อ
ซากาโมโตะ มาซายูกิ

ซากาโมโตะ มาซายูกิ (ญี่ปุ่น: 坂本昌行) เป็นสมาชิกที่อาวุโสที่สุดใน V6 แล้วเป็นหัวหน้าของกลุ่ม มาสะ เคยออกจาก Johnny's Jr. ขณะที่ยังเป็น Junior เพราะคิดว่าถ้าไม่ได้เข้าก่อนอายุ 20 ปี เค้าจะไม่มีทางดังได้ และหลังจากนั้นก็ได้กลับมาใหม่เมื่อคุณจอนห์นี่ให้เข้าร่วมเล่นเบสบอลประจำปี ระหว่างที่เลิกไปชั่วคราวนั้นมาสะคุงได้ไปทำงานที่บริษัทนำเที่ยว/ทัวร์ เป็นเวลา 2-3 เดือน
มะสะยุกิเป็นหนึ่งในนักร้องที่เสียงดี จึงมีงานร้งเพลงกับภาพยนตร์หลายเรื่อง รวมถึง Playzone Footloose Cherbourg no Amegasa ฯลฯ นอกจากนี้ยังได้ร้องเพลงเวอร์ชันภาษาญี่ปุ่นของ Phil Collins ในเพลง "You'll be in my heart" ซึ่งเป็นเพลงประกอบของหนังแอนิเมชันของค่ายดิสนีย์เรื่อง "Tarzan"
ครอบครัวซากาโมโตะมีร้านผลไม้เป็นของตัวเองอยู่ที่ Kameido ใน Tokyo มีชื่อร้านว่า "Sakamoto Shouten"
ประวัติ

ชื่อภาษาญี่ปุ่น :　坂本 昌行
ชื่อภาษาอังกฤษ :　Sakamoto Masayuki
วันเกิด : 24 กรกฎาคม พ.ศ. 2514
สถานที่เกิด : กรุงโตเกียว ประเทศญี่ปุ่น
ส่วนสูง : 178 เซนติเมตร
น้ำหนัก  : 58 กิโลกรัม
กรุ๊ปเลือด  : O
เข้าจูเนี่ยร์ : ปี พ.ศ. 2530
ครอบครัว : คุณพ่อ (โทะโมะจิ) คุณแม่ (ฮะสึเอะ) พี่ชาย 2 คน (โทะโมะคะซึ และ โทะโมะนะริ)
คู่ปรับ : จุนอิจิ โอะกะดะ
จานลูกา เปสซอตโต

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  จานลูกา เปสซอตโต
ส่วนสูง:  175 ซม.
ตำแหน่ง:  กองหลัง
ข้อมูลสโมสร
สโมสรปัจจุบัน:  เลิกเล่น
 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 28 มิถุนายน 2549
จานลูกา เปสซอตโต เกิดวันที่ 11 สิงหาคม 2513 (ค.ศ. 1970) เป็นอดีตนักฟุตบอล  ซึ่งเวลาส่วนใหญ่ในอาชีพค้าแข้งของเขาเล่นอยู่กับยูเวนตุส เขาเป็นนักเตะเอนกประสงค์อีกคนหนึ่ง สามารถเล่นได้ทั้งแบ็กซ้าย ขวา และกองกลาง
อาชีพค้าแข้ง

จานลูกา เปสซอตโตเกิดที่เมืองลาติซาน่า ในจังหวัดอูดิเน  เขาเริ่มต้นชีวิตค้าแข้งในระบบเยาวชนของมิลาน จากนั้นเริ่มต้นเล่นฟุตบอลอาชีพกับทีมวาเรเซ่(1989-1991) จากนั้นย้ายไปอยู่กับมาสเซเซ่(1991-1992) ,โบโลญญ่า(1992-1993) ,เวโรน่า(1993-1994) ,โตริโน่(1994-1995) และในปี1995 เขาย้ายมาร่วมทีมยูเวนตุสจนกระทั่งแขวนสตั๊ดในปี2006
สำหรับทีมชาติอิตาลีนั้น เปสซอตโต้ติดทีมชาติทั้งหมด22ครั้ง โดยรวมไปถึงรายการใหญ่คือ ฟุตบอลโลก1998 และยูโร2000 และในยูโร2000นั้น เปสซอตโต้เป็นผู้ยิงจุดโทษตัดสินให้อิตาลีเอาชนะฮอลแลนด์และเข้าสู่รอบชิงชนะเลิศ แต่อิตาลีของเขาก็ได้เพียงแค่รองแชมป์จากการถูกตีเสมอในช่วงนาทีสุดท้าย และถูกดาวิด เทรเซเก้ท์ยิงประตูชัยในช่วงโกลเด้น โกล
ปัจจุบันเสื้อหมายเลข 7 ของเขาในทีมยูเวนตุสได้ถูกยกเลิกเพื่อเป็นเกียรติให้กับเขาด้วย
การพยายามฆ่าตัวตาย

27 มิถุนายน 2549 (2006) จานลูกา เปสซอตโตดิ่งลงมาจากชั้น 4 (ประมาณ 15 เมตร) ของอาคารสำนักงานของยูเวนตุสขณะที่เขากำลังสวดมนต์อยู่ โดยสันนิษฐานว่าเป็นการพยายามฆ่าตัวตาย เหตุการณ์ดังกล่าวเกิดขึ้นพร้อมๆกับการขยายความสืบหาความจริงถึงความเป็นไปได้ที่จะมีการล็อกผลการแข่งขันของสโมสรแถวหน้าของอิตาลี ซึ่งในจำนวนนั้นก็มียูเวนตุสที่เขาเป็นผู้อำนวยการกีฬาด้วย ถึงจะไม่เกี่ยวกับข้องกับเหตุการณ์อื้อฉาวดังกล่าว แต่เปสซอตโต้ก็เคยพูดถึงความหดหู่ ไม่มีความสุขกับบทบาทใหม่ในสโมสร เขาต้องทนทุกข์ทรมานกับอาการกระดูกร้าวหลายแห่ง และเลือดออกภายในจากเหตุการณ์นี้ จนกระทั่ง 17 กรกฎาคม คณะแพทย์ที่ให้การรักษาได้แถลงว่าเขาอาการพ้นอันตรายแล้วและอยู่ในภาวะที่จะไม่มีอาการทางด้านจิตใจเป็นเวลานานและไม่เป็นอัมพาตอย่างที่กลัวกัน
เกียรติประวัติ

แชมป์ทุกรายการได้ร่วมกับยูเวนตุส

สคูเด็ตโต้ 4 ครั้ง : 1996-1997, 1997-1998, 2001-2002, 2002-2003, + 2 ครั้งที่ถูกริบแชมป์ (2004-2005 และ 2005-2006) 
 
ยูฟ่า แชมเปี้ยนส์ ลีก 1 ครั้ง : 1995-1996

ยูโรเปี้ยน ซูเปอร์ คัพ 1 ครั้ง : 1996
 
แชมป์สโมสรโลก (อินเตอร์คอนติเนนทอลเดิม) 1 ครั้ง : 1996
 
อินเตอร์ โตโต้ คัพ 1 ครั้ง : 1999
 
อิตาเลียน ซูเปอร์ คัพ 3 ครั้ง : 1997, 2002 และ 2003
| --- | --- |
ทีมชาติอิตาลี ชุดฟุตบอลโลก1998: 
1ตอลโด้ | 2แบร์โกมี่ | 3ป.มัลดินี่ | 4คันนาวาโร่ | 5คอสตาคูร์ต้า | 6เนสต้า | 7เปสซอตโต | 8ตอร์ริเชลลี่ | 9อัลแบร์ตินี่ | 10เดล ปิเอโร่ | 11ด.บาจโจ้ | 12ปายูก้า | 13คอยส์ | 14ดี บีอาโจ | 15ดิ ลิวิโอ | 16ดิ มัตเตโอ | 17มอริเอโร่ | 18ร.บาจโจ้ | 19อินซากี้ | 20เคียซ่า | 21วิเอรี่ | 22บุฟฟ่อน | ผู้จัดการทีม:ช.มัลดินี่ |
ดัชเชสเอลีซาเบ็ท มารีในบาวาเรีย

ดัชเชสเอลีซาเบ็ท มารี (ประสูติ 4 ตุลาคม ค.ศ. 1973) เป็นพระธิดาพระองค์ที่ 4 ใน เจ้าชายแม็ก ดยุกในบาวาเรีย และ เคาน์เตสเอลีซาเบ็ท ดักลาส เป็นพระขนิษฐาใน เจ้าหญิงโซฟี เจ้าหญิงรัชทายาทแห่งลีชเทินชไตน์ พระภาติยะ (หลานลุง) ใน เจ้าชายฟรันทซ์ ดยุกแห่งบาวาเรียพระองค์ปัจจุบัน
ชีวิตส่วนพระองค์

พระองค์ทรงเสกสมรสกับสามัญชนนามว่า ดาเนียล เทอร์เบอร์เกอร์ เมื่อวันที่ 25 กันยายน ค.ศ. 2004 มีพระบุตร 2 คน คือ
มัคซีมีลีอาน เทอร์เบอร์เกอร์
ออโทรา เอลีซาเบ็ท เทอร์เบอร์เกอร์
ฉิน อี๋ลู่

นายทหารผู้รับใช้ขุนศึกลิโป้ (เสียชีวิต ค.ศ. 199)
| ฉิน อี๋ลู่ 秦宜祿 |
| --- | --- |
เกิด: ไม่ทราบ อำเภอทัวเค่อทัว เขตปกครองตนเองมองโกเลียใน
เสียชีวิต: ค.ศ. 199 อำเภอเพ่ย์ มณฑลเจียงซู
อาชีพ: นายทหาร
คู่สมรส: ตู้ชื่อ
บุตร: จีนล่ง
ฉิน อี๋ลู่ (จีน: 秦宜祿; พินอิน: Qín Yílù; เสียชีวิต ค.ศ. 199) เป็นนายทหารผู้รับใช้ขุนพลและขุนศึกลิโป้ในช่วงปลายยุคราชวงศ์ฮั่นตะวันออกของจีน ฉิน อี๋ลู่อาจเป็นบุคคลเดียวกันกับฉิน อี้ (จีน: 秦翊 และ 秦誼; พินอิน: Qín Yì) ซึ่งปรากฏชื่อในบันทึกต่าง ๆ
ประวัติ

ฉิน อี๋ลู่เป็นชาวเมืองยฺหวินจง (雲中郡 ยฺหวินจงจฺวิ้น; อยู่ทางตะวันตกของอำเภอทัวเค่อทัว เขตปกครองตนเองมองโกเลียในในปัจจุบัน) ฉิน อี๋ลู่เป็นผู้ใต้บังคับบัญชาของลิโป้ผู้ซึ่งมาจากมณฑลเป๊งจิ๋วเช่นเดียวกับฉิน อี๋ลู่ ในปี ค.ศ. 192 ฉิน อี๋ลู่เป็นคนหนึ่งในสองคนที่ลิโป้มอบหมายให้ซุ่มโจมตีและลอบสังหารขุนศึกตั๋งโต๊ะในเตียงฮันโดยปลอมตัวเป็นองครักษ์ ภายหลังฉิน อี๋ลู่ติดตามลิโป้เมื่อลิโป้หนีจากเตียงฮันและเดินทางไปทั่วที่ราบภาคกลางก่อนจะเข้ายึดครองมณฑลชีจิ๋วจากขุนศึกเล่าปี่
เมื่อลิโป้ถูกล้อมโดยทัพพันธมิตรของโจโฉและเล่าปี่ในยุทธการที่แห้ฝือในปี ค.ศ. 198 ลิโป้ส่งฉิน อี๋ลู่ไปขอกำลังเสริมจากขุนศึกเตียวเอี๋ยงและอ้วนสุด ตู้ชื่อ (杜氏) ภรรยาของฉิน อี๋ลู่และจีนล่ง (秦朗 ฉิน หล่าง) บุตรชายของฉิน อี๋ลู่ยังคงอยู่ในแห้ฝือในขณะที่ทัพโจโฉเข้ายึดแห้ฝือได้ กวนอูขุนพลของเล่าปี่ขอกับโจโฉหลายครั้งให้ตนได้สมรสกับตู้ชื่อหลังได้ชัยชนะต่อลิโป้ โจโฉสงสัยว่าเหตุใดกวนอูจึงต้องการตู้ชื่อขนาดนั้นจึงคาดว่าตู้ชื่อคงจะงดงามมาก จึงสั่งให้คนนำตัวตู้ชื่อมาพบ ตู้ชื่อจึงกลายเป็นภรรยาน้อยของโจโฉโดยโจโฉไม่ใส่ใจต่อคำขอร้องของกวนอู และจีนล่งได้กลายเป็นบุตรบุญธรรมของโจโฉ
ฉิน อี๋ลู่กำลังอยู่ที่ค่ายของอ้วนสุดในขณะที่แห้ฝือถูกตีแตก อ้วนสุดจึงจัดการให้ฉิน อี๋ลู่ได้สมรสกับสตรีสูงศักดิ์ผู้หนึ่งผู้เป็นเชื้อพระวงศ์ของราชวงศ์ฮั่นแทนที่ตู้ชื่อภรรยาคนเดิม อย่างไรก็ตาม อ้วนสุดที่ตั้งตนเป็นจักรพรรดิทำให้ฉิน อี๋ลู่รู้สึกไม่สบายใจที่ต้องข้องเกี่ยวกับกบฏ ฉิน อี๋ลู่จึงทำตามคำแนะนำของเล่าฮกไปสวามิภักดิ์ต่อโจโฉผู้ซึ่งกุมอำนาจราชสำนักฮั่นและควบคุมพระเจ้าเหี้ยนเต้จักรพรรดิราชวงศ์ฮั่น
ฉิน อี๋ลู่ที่อยู่ภายใต้โจโฉได้รับตำแหน่งเป็นนายอำเภอของอำเภอจื้อ (銍縣 จื้อเซี่ยน) อำเภอขนาดเล็กในราชรัฐไพก๊ก (沛國 เพ่ย์กั๋ว) เมื่อเล่าปี่ก่อกบฏต่อโจโฉและผ่านมาทางเสียวพ่าย (小沛 เสี่ยวเพ่ย์; ปัจจุบันคืออำเภอเพ่ย์ มณฑลเจียงซู) เตียวหุยขุนพลของเล่าปี่เรียกฉิน อี๋ลู่มาพบและเหยียดหยามว่า "มีคนอื่นที่เอาภรรยาท่านไป แต่ท่านกลับเลือกจะเป็นนายอำเภอในสังกัดเขา! ท่านทำเรื่องโง่เขลาเช่นนี้เหมือนไม่มีอะไรเกิดขึ้นได้อย่างไร! ท่านอยากจะติดตามเราหรือไม่" ฉิน อี๋ลู่ติดตามเล่าปี่เดินทางไปอีกหลายลี้่ ก่อนจะรู้สึกเสียใจและตัดสินใจจากไป เตียวหุยจึงสังหารฉิน อี๋ลู่เสีย
จีนล่งบุตรชายของฉิน อี๋ลู่ได้โจโฉรับเป็นบุตรบุญธรรม และภายหลังได้กลายเป็นขุนพลคนสำคัญของรัฐวุยก๊กในยุคสามก๊กที่ก่อตั้งโดยโจผีบุตรชายและทายาทของโจโฉ
ดูเพิ่ม

พงศาวลีวุยก๊ก#ตู้ชื่อ
รายชื่อบุคคลในยุคสามก๊ก
จาการ์ตา คอมมอนส์

จาการ์ตา คอมมอนส์ (Jakarta Commons) เป็นหนึ่งในโครงการย่อยของโครงการจาการ์ตาภายใต้การกำกับดูแลของมูลนิธิซอฟต์แวร์อะแพชี จุดมุ่งหมายของคอมมอนส์คือต้องการเผยแพร่ซอฟต์แวร์จาวาที่เป็นโอเพนซอร์สและสามารถนำกลับมาใช้ใหม่ได้ (reusable) ส่วนมากจะเป็นแพ็กเกจในรูปแบบ JAR พร้อมเอกสารการใช้งาน เพื่อนำเข้าลงในเครื่องมือช่วยเขียนโปรแกรมแล้วใช้งานได้ทันที คอมมอนส์แบ่งออกเป็น 3 กลุ่มใหญ่ๆ ได้แก่ คอมมอนส์สมบูรณ์ (Commons Proper) คอมมอนส์ทดลอง (Commons Sandbox) และคอมมอนส์พักการพัฒนา (Commons Dormant)
คอมมอนส์สมบูรณ์

คอมมอนส์สมบูรณ์ สร้างขึ้นมาเพื่ออุทิศให้สำหรับการสร้างสรรค์และการดูแลรักษาคอมโพเนนต์บนแพลตฟอร์มจาวา คอมมอนส์สมบูรณ์เป็นแหล่งซอฟต์แวร์เพื่อการทำงานและการใช้ข้อมูลร่วมกันระหว่างนักพัฒนาซอฟต์แวร์ที่ใช้ซอฟต์แวร์ในโครงการจาการ์ตา ผู้พัฒนาตัวคอมมอนส์จะพยายามกำหนดการเรียกใช้ไลบรารีอื่นให้น้อยที่สุด ซึ่งจะทำให้คอมมอนส์ใช้งานง่าย ยิ่งไปกว่านั้น คอมโพเนนต์ในคอมมอนส์จะรักษาส่วนต่อประสาน (interface) ให้เสถียรมากที่สุดเท่าที่จะทำได้ เพื่อให้ผู้ที่ใช้ซอฟต์แวร์ในโครงการจาการ์ตาอื่นๆ สามารถนำคอมมอนส์ไปใช้ได้โดยไม่ต้องกังวลกับการเปลี่ยนแปลงการทำงานภายในในอนาคต
ในเดือนสิงหาคม ค.ศ. 2006 มีมากกว่า 30 โครงการที่จัดอยู่ในคอมมอนส์สมบูรณ์ และสามารถแบ่งออกเป็น 5 หมวดหมู่ย่อย
| ประเภทคอมโพเนนต์ | ตัวอย่าง |
| --- | --- |
เว็บ: FileUpload, HTTPClient, Net
เอกซ์เอ็มแอล: Betwixt, Digester, Jelly, JXPath
เครื่องมือ: BeanUtils, Configuration, Logging, DBCP, Pool, Validator
แพ็กเกจ: Codec, Modeler เก็บถาวร 2007-03-15 ที่ เวย์แบ็กแมชชีน
จิปาถะ: CLI, Discovery, Lang, Collections
ดูรายชื่อโครงการทั้งหมดที่เป็นคอมมอนส์สมบูรณ์ในปัจจุบันได้ที่หน้านี้
คอมมอนส์ทดลอง

คอมมอนส์ทดลอง เป็นพื้นที่สำหรับพัฒนาและทดลองคอมโพเนนต์ที่ยังไม่บรรจุเป็นคอมมอนส์สมบูรณ์ และจะบรรจุคอมโพเนนต์นั้นเมื่อได้รับการรับรองจากสมาชิกในโครงการจาการ์ตาคนอื่นๆ และได้รับการพัฒนาถึงขั้นระดับมาตรฐานแล้ว
ดูรายชื่อโครงการทั้งหมดที่เป็นคอมมอนส์ทดลองในปัจจุบันได้ที่หน้านี้
คอมมอนส์พักการพัฒนา

คอมมอนส์พักการพัฒนา เป็นกลุ่มคอมโพเนนต์ที่ได้ประกาศว่าจะไม่มีการพัฒนาต่อในอนาคตอันใกล้ด้วยสาเหตุบางประการ คอมโพเนนต์เหล่านี้อาจสามารถนำไปใช้ได้ แต่ก็ต้องนำไปแปลโปรแกรมและสร้างด้วยตัวเอง
ดูรายชื่อโครงการทั้งหมดที่เป็นคอมมอนส์พักการพัฒนาในปัจจุบันได้ที่หน้านี้
แหล่งข้อมูลอื่น

Jakarta Commons Homepage
ชาโคบิดิน ซอยรอฟ

| ชาโคบิดิน ซอยรอฟ |
| --- | --- |
เกิด:  (1993-03-03) 3 มีนาคม ค.ศ. 1993 (31 ปี)
| สถิติเหรียญโอลิมปิก> มวยสากลสมัครเล่น.ตัวแทนของ  อุซเบกิสถาน.กีฬาโอลิมปิก |
| --- | --- | --- |
|  |  รีโอเดจาเนโร 2559   | ฟลายเวท |
เอเชียนเกมส์
|  |  อินชอน 2557  | ฟลายเวท |
ชาโคบิดิน ซอยรอฟ (Shakhobidin Zoirov) เกิดเมื่อ 3 มีนาคม พ.ศ. 2536 เป็นนักมวยสากลสมัครเล่นชาวอุซเบกิสถาน ที่ได้เหรียญทองมวยสากลสมัครเล่นในกีฬาโอลิมปิก พ.ศ. 2559 ในรุ่นฟลายเวท  ก่อนหน้านี้ เขาเคยได้เหรียญเงินกีฬาเอเชียนเกมส์ พ.ศ. 2557 ที่ อินชอน เกาหลีใต้ด้วย
คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลธัญบุรี

| --- | --- |
Faculty of Science and Technology , Rajamangala University of Technology Thanyaburi

สถาปนา: 21 มิถุนายน พ.ศ. 2538
คณบดี: ผู้ช่วยศาสตราจารย์ ดร.นิพัทย์ จงสวัสดิ์
ที่อยู่: ถนนรังสิต-นครนายก ตำบลคลองหก อำเภอคลองหลวง จังหวัดปทุมธานี 12110
สี:   สีน้ำตาล
เว็บไซต์: www.sci.rmutt.ac.th
คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลธัญบุรี (อังกฤษ : Faculty of Science and Technology , Rajamangala University of Technology Thanyaburi) เป็นคณะในสังกัดมหาวิทยาลัยเทคโนโลยีราชมงคลธัญบุรี ก่อตั้งเมื่อวันที่ 21 มิถุนายน พ.ศ. 2538
นโยบายและวิสัยทัศน์ > วิสัยทัศน์ (Vision)

“เป็นคณะชั้นนำหนึ่งในห้ากลุ่มพัฒนาเทคโนโลยีและส่งเสริมการสร้างนวัตกรรมที่พัฒนาเทคโนโลยีและนวัตกรรมที่มีคุณค่าสู่สังคมและประเทศ”
นโยบายและวิสัยทัศน์ > ปรัชญา (Philosophy)

“นวัตกรรมสร้างชาติ บัณฑิตคณะวิทยาศาสตร์และเทคโนโลยีพัฒนาและสร้างนวัตกรรม”
นโยบายและวิสัยทัศน์ > ปณิธาน (Determination)

“มุ่งมั่นจัดการศึกษาและวิจัยในการผลิตบัณฑิตนนักปฏิบัติมืออาชีพและนักนวัตกร ที่ทรงคุณค่าต่อเศรษฐกิจ สังคม และสิ่งแวดล้อม เพื่อการพัฒนาประเทศอย่างยั่งยืน”
นโยบายและวิสัยทัศน์ > เอกลักษณ์ (Uniqueness)

“คณะวิทยาศาสตร์และเทคโนโลยีนักปฏิบัติ พัฒนา นวัตรกร และสร้างสรรค์นวัตกรรม”
นโยบายและวิสัยทัศน์ > อัตลักษณ์ (Identity)

“นักปฏิบัติมืออาชีพ นักคิด นักสร้างสรรค์นวัตกรรม”
นโยบายและวิสัยทัศน์ > พันธกิจ (Mission)

1. ผลิตบัณฑิตนักปฏิบัติมืออาชีพที่สามารถพัฒนาเทคโนโลยีและนวัตกรรม
2. ผลิตผลงานวิจัยและสร้างสรรค์เทคโนโลยีและนวัตกรรมเพื่อการพัฒนาประเทศ
3. บริการวิชาการที่ตอบสนองต่อความต้องการเป็นที่ยอมรับและสร้างความเข้มแข็งให้ชุมชนและสังคมอย่างยั่งยืน
นโยบายและวิสัยทัศน์ > ค่านิยมองค์กร (Core values)

สร้างความเข้มแข็งให้กับชุมชนและสังคม (S = Strength)
ด้วยการสร้างเครือข่ายความร่วมมือกับหน่วยงานทั้งในและต่างประเทศ (C= Collaboration)
เพื่อสร้างนวัตกรรม (I = Innovation)
ที่ขับเคลื่อนด้วยเทคโนโลยี (T = Technology)
นโยบายและวิสัยทัศน์ > วัฒนธรรมองค์กร (Organization Working Culture)

รักองค์กร ร่วมคิด ร่วมทำ ร่วมพัฒนาสู่สากล
นโยบายและวิสัยทัศน์ > สมรรถนะหลัก

ผลิตบัณฑิตนักนวัตกรที่ปฏิบัติงานได้จริง มีการบูรณาการข้ามศาสตร์ มีสมรรถนะด้าน IT & Tech และ IT ตามาตรฐานสากล
สร้างนวัตกรรม/งานวิจัยด้านวิทยาศาสตร์ประยุกต์เพื่อพัฒนาประเทศ ตีพิมพ์ผลงานวิจัยในฐานข้อมูลสากที่สามารถนำไปใช้ประโยชน์ได้
มีศูนย์ความเป็นเลิศสร้างรายได้ให้กับคณะและสร้างศูนย์การเรียรรู้ให้กับชุมชนและสังคมอย่างยั่งยืน
มีเครือข่ายและหน่วยงานภารรัฐและเอกชนทั้งในและต่างประเทศ